./data/stoa0275/stoa026/stoa0275.stoa026.opp-lat1.xml
Tertullian
Si, inquiunt, ipsa eademque substantia revocatur cum sua forma, linea, qualitate,ergo et cum insignibus suis reliquis  Itaque et caeci et claudi etparalytici, et ut quis insignis excesserit, ita et revertetur  Quidnunc, etsi ita dedignaris tantam gratiam qualiscunque a deo consequi?Non enim et nunc animae solius admittens salutem dimidiatishominibus eandem adscribis? Quid est credere resurrectionem,nisi integram credere? Si enim caro de dissolutione reparabitur,multo magis de vexatione revocabitur  Minoribus maiorapraescribunt  Cuiuscunque membri detruncatio vel obtusio nonnemors membri est? Si universalis mors resurrectione rescinditur,quid portionalis? Si demutamur in gloriam, quanto magis in incolumitatem?Vitiatio corporum accidens res est, integritas propriaest  In hac nascimur  Etiam si in utero vexemur, iam hominisest passio  Prius est genus quam casus  Quomodo vita confertura deo, ita et refertur  Quales eam accipimus, tales et recipimus Naturae, non iniuriae reddimur; quod nascimur, non quod laedimur,reviviscimus  Si non integros deus suscitat, non suscitatmortuos  Quis enim mortuus integer, etsi integer moritur? Quisincolumis qui exanimis? Quod corpus illaesum, cum interemptum,cum frigidum, cum expallidum, cum edurum, cum cadaver? Quandomagis homo debilis, nisi cum totus? Quando magis paralyticus,nisi cum immobilis? Ita nihil aliud est mortuum resuscitari quamintegrum fieri, ne ex ea parte mortuus adhuc sit ex qua non resurrexerit Idoneus deus reficere quod fecit  Hanc suam et potestatemet liberalitatem satis iam in Christo spopondit, immo etostendit non tantum resuscitatorem carnis, verum etiam redintegratorem Atque adeo et apostolus, Et mortui, inquit, resurgent incorrupti  Quomodo, nisi integri, qui retro corrupti tam vitiovaletudinis quam et senio sepulturae? Nam et supra utrumque proponens, oportere et corruptivum istud induere incorruptelam,et mortale istud immortalitatem, non iteravit sententiam, seddifferentiam demandavit  Immortalitatem enim ad rescissionemmortis, incorruptelam ad obliterationem corruptelae dividendo alteramad resurrectionem, alteram ad redintegrationem temperavit  Puto autem et Thessalonicensibus omnis substantiae integritatemrepromisit  Itaque nec in posterum timebuntur corporum labes Nihil poterit amittere integritas vel conservata vel restituta, exquo illi etiam, si quid amiserat, redditur  Praescribens enimadhuc easdem passiones obituram carnem, si eadem resurrecturadicatur, naturam adversus dominum suum temere defendis, legemadversus gratiam impie asseris  Quasi domino deo non liceat etmutare naturam et sine lege servare  Quomodo ergo legimus, Quae impossibilia apud homines, possibilia apud deum sunt, et,Stulta mundi elegit deus, ut sapientiam mundi confundat? Oro te,si famulum tuum libertate mutaveris, quia eadem caro atque animapermanebunt, quae flagellis et compedibus et stigmatibus obnoxiaeretro fuerant, idcircone illa eadem pati oportebit? Non opinor Atquin et vestis albae nitore et aurei anuli honore et patroninomine ac tribu mensaque honoratur  Permitte hanc et deo potestatemper vim demutationis illius condicionem, non naturam,reformandi, dum et passiones auferuntur et munitiones conferuntur Ita manebit quidem caro etiam post resurrectionem, eatenus passibilis,qua ipsa, qua eadem, ea tamen impassibilis, qua in hocipsum manumissa a domino, ne ultra pati possit